LidanRubinov/Halacha-QA huggingface dataset:
שאלה: כשרות: האם אפשר להכין שעון שבת במלון בחדר האוכל ביום טוב לצורך הכנת פיצה כאשר התנור כבר פועל ו
תשובה: השאלה אינה לגמרי ברורה אבל לפי הניתונים אז כן מותר
שאלה: ייחוד: ומועדים לשמחה, אני עובד בהדרכת נוער, בעיקר חילוני, וחלק מהמדריכים והחניכים מצהירים עצמם כחלק מהקהילה הגאה. למרות שאני שמח בעבודתי יש לי כמה שאלות: א. האם להיות באותו חדר עם נער בעל נטיות הפוכות מותר או שהדבר "ייחוד"? האם זה ר שאשאיר שני נערים בחדר סגור ששניהם מצהירים עצמם עם נטיות הפוכות? ב. האם להיות בחדר עם נערה שמגדירה עצמה לסבית זה ייחוד כי אני גבר?
תשובה: הלכות ייחוד הם על פי ההגדרה שלהן: האיסור הוא בינו לבינה, אין חריגה בגלל בעלי נטיות כאלה או אחרות. עם זאת בוודאי צריך להישמר מכל דבר רע, לא לסייע לעוברי עבירה ולפני עיוור לא לתת מכשול. לכך צריך לפעול בחכמה ורגישות. עיין תשובות שנתנו בנושא בקישורים להלן:
שאלה: טימין: ראיתי שכתבתם שאין פתרון לטימין מבחינת חרקים. רציתי לשאול מה ההבדל בינו לבין השאר, למה אי אפשר פשוט לחלוט אותו עם מסננת צפוצה מאוד? גם ככה כלום לא עובר. וכן רציתי לשאול למה לנקות צמח נגוע אם אפשר ישר לחלוט אותו מראש.
תשובה: אפשר. אבל היה נראה מהשאלה שהם רוצים לאכול את הירק עצמו ולא רק את הטעם שלו.
שאלה: הושענא רבה: מועדים לשמחה, כיצד הכי טוב לנהוג בליל הושענא רבה? ללמוד תורה כל הלילה? לקרוא ספר דברים ולומר תהילים ואז ללמוד? או לעשות איך שהלב מושך (כלומר אם רוצים ללמוד-ללמוד, אם רוצים לקרוא משנה תורה-לקרוא)? מצאתי שיש בתי כנסת שנוהגים רק ללמוד ויש בתי כנסת שנוהגים לקרוא ספר דברים. יש לציין כי אני אשכנזי ומתכוון לבתי כנסת אשכנזיים. פתקא טבא!
תשובה: בוודאי שיש יותר מדרך אחת. בשנים האחרונות אני נוטה יותר לקריאת ספר דברים, בשל הראיה כי ביסודו של דבר אנו מבטאים בלילה קדוש זה את הערך הסגולי, יותר מאשר את הפירות הממשיים של הלימוד. ובוודאי נותר זמן גם ללמוד.
שאלה: הלכות תשובה: בהלכות תשובה בספר אורות ההלכה, עמוד 247 סימן ו, כתוב: א. "עבר אדם על מצות עשה שאין בה כרת ועשה תשובה, אינו זז משם עד שמוחלין לו." מה הכוונה ומי מוחל? (צילמתי בפלאפון 27 9) ב. וכתוב, "עבר על מצות לא תעשה שאין בה כרת ולא מיתת בית דין ועשה תשובה, תשובה ולה ויום הכיפורים מכפר" מה זה "תשובה תולה"? 10164
תשובה: א. מוחלין לו פרושו: בשמים, מוחקים את העבירה כאילו לא עבר אותה במזיד. ב. אחרי שעשה תשובה, תולין כלומר העבירה הזאת עומדת ותלויה בכך שיגיע יום כיפור, עוד לא מוחקים את העבירה, רק אחרי שעבר יום כיפור מוחקים אותה. תזכה לתשובה שלמה בעז"ה
שאלה: מנחה גדולה: מנחה גדולה היא עד שעה ורבע לפני סוף היום (שקיעה). בערב שבת בית הכנסת מתחילים את התפילה בזמן כניסת שבת שזה קצת פחות משעה אחרי פלג המנחה. איך יכול להיות שאנחנו עושים גם מנחה בתחילת התפילה ואחרי זה ערבית? האם אפשר לעשות מנחה אחרי פלג המנחה? 10165
תשובה: אתה מערבב בין המושגים: ההבדל בין מנחה גדולה ומנחה קטנה לא קשור למושג  פלג המנחה. מנחה קטנה מתחילה משעה תשע וחצי - כלומר שעתיים וחצי לפני סוף היום. פלג המנחה הוא מחצית זמן זה - כלומר שעה ורבע לפני סוף היום. אתה מציין בצדק שהמושג פלג המנחה קשור לתפילת ערבית. מותר להתפלל ערבית החל משעה ורבע לפני השקיעה. מי שמתפלל ערבית לפני השקיעה חייב להתפלל מנחה עד פלג המנחה ולא יותר מאוחר (לפחות ביום שהוא מתפלל ערבית מוקדם). בשבתות שעון קיץ יש מקומות שמתפללים ערבית לפני השקיעה. הם כמובן מקבלים עליהם שבת. עיין בהרחבה
שאלה: ברמב"ם בספר האהבה: ברמב"ם בספר האהבה, הלכות תפילה וברכת כנהים, פרק ד, פסוקים ה ו ו, כתוב שהיתה תקנה שבעל קרי צריך לטבול לפני תפילה, והתקנה בוטלה לפי שלא פשטה בכל ישראל. יחד עם זאת לאחר מכן נאמר שבספרד ושינער, שאין בעל קרי מתפלל עד שהוא רוחץ כל בשרו במים, משום "הכון לקראת אלוהיך ישראל". שאלה: א. האם מדובר ברחצה רגילה או טבילה במקווה? ב. לפי מה שהבנתי שמסבירים, הלכה זו פשטה ולא בוטלה עד היום. האם אכן כך? 10166
תשובה: הרחצה באה במקום טבילה, הכוונה לשטוף עצמו בתשעה קבים מים שאובים:  שעומדים תחת מקלחת, עד שישפכו עליהם תשעה קבין מים (שהם שנים עשר ליטר, ועוד כשש מאות גרם) ומכיון שאין חיוב בטבילה זו מן הדין, מועילה להם שפיכת תשעה קבין אף במקלחת. (לשון ילקוט יוסף) מי שלא התארגן, לא ימנע משום כך מתפילה או מלימוד תורה וכיו"ב. עיין תשובה מפורטת בנושא:
שאלה: ברמבם, ספר אהבה, הלכות תפילה וברכת כהנים: ברמבם, ספר אהבה, הלכות תפילה וברכת כהנים, פרק ד, הכלה ד (תיקון הגוף) כתוב "ונותן עיניו למטה כאילו הוא מביט לארץ". יחד עם זאת, בהלכה ו (תיקון המקום) כתוב "ויחזיר פנוי לכותל", ובהבהרות שם רשום "יפנה את ראשו כדי שלא יעמוד מול דברים העלולים להסיח את דעתו (כגון ציורים שעל הקיר). אם כתוב שהוא מסתכל לרצפה, מדוע גם כתוב שיש דברים שמסיחים את דעתו כמו ציור על הקיר? 10167
תשובה: מסביר לך את הרמב"ם: כתבת פרק ד  מדובר בפרק ה  הלכה ד    תיקון הגוף - כלומר ההתיצבות הגופנית היא עם העיניים למטה. הלכה ז   תיקון המקום - הכוונה היא באיזה מקום לעמוד. מקום נמוך כשהפנים (לא העיניים) פונות לכותל (העיניים כאמור, מביטות למטה). לשאלה שלך אפשר שהמפרש של הרמב"ם חושש שאדם לא יתמיד במבטו מטה, אם ירים מבטו שמא יראה ציורים ויסיחו דעתו.
שאלה: בספר הרמבם, הלכות תפילה וברכת כהנים: בספר הרמבם, הלכות תפילה וברכת כהנים, פרק ז, הלכה ה, (צילמתי בפלאפון 29 9), הרמבם אומר שכל זמן שיכנס אדם לבית הכסא, אומר קודם שיכנס "התכבדו מכובדים, קדושים משרתי עליון, שמרוני עד שאכנס ואצא, כי זה דרכן שלבני אדם". לא הכרתי זאת, כלומר רק הכרתי ברכה אחרונה בסיום של "אשר יצר". האם אכן נהוג לברך זאת, ואם לא, איך אפשר לוותר על הלכה שהרמבם כותב? 10170
תשובה: הראשונים ניסחו מעין תפילה, שהייתה נהוגה פעם והוא: "התכבדו מכובדים קדושים משרתי עליון, שמרוני, שמרוני. עזרוני, עזרוני, המתינו לי עד שאכנס ואצא כי כן דרכם של בני אדם". אנשים נהגו לומר זאת לפני כניסתם לשירותים, והסיבה היא שישנם מלאכים, המלווים אדם קדוש בכל עת, כמו שכתוב: "כי מלאכיו יצוה לך לשמרך בכל דרכיך" (תהילים צא, יא), או כמו שמובא אצל יעקב: "וישלח יעקב מלאכים לפניו אל עשו אחיו ארצה שעיר שדה אדום". מן הראוי, שהאדם יבקש מהם רשות, מכיוון שאין הם נכנסים איתו למקום כמו שירותים. זוהי למעשה, מעין בקשת סליחה, כמו שאדם מבקש כאשר הוא צריך להתפנות משולחן הסעודה. כיום בני האדם אינם מוחזקים כאנשים בעלי רמה רוחנית גבוהה כל כך, ומלאכים אינם מלווים אותנו באופן קבוע, לכן לא נהוג להגיד נוסח זה. האר"י הקדוש חידש, שיש לומר נוסח זה גם כיום, ובזה האדם יינצל מהרהור בדברי תורה בשירותים, אך כמובן שאין זו הבעיה של רוב האוכלוסייה, לכן לא נהגו לומר זאת. מתוך
שאלה: סדרת ספרים של החגים: האם יש סדרת ספרים של החגים כדי שאדע לפני כל חג להתארגן כמו שצריך ואכיר את המנהגים כמו נטילת לולב בבית הכנסת וההלכות בנושא אותו חג? 10173
תשובה: יש גם באינטרנט וגם לקניה - ספרים מצוינים של הרב אליעזר מלמד על החגים ועל כל ארחות התורה. עיין באתר  פניני הלכה : בצד שמאל יש ניווט לכל הזמנים ועוד נושאים רבים
שאלה: לאכול חצי שעה לפני תפילה: כידוע אסור לאכול חצי שעה לפני תפילה. 1. האם מותר לשתות לפני תפילה? 2. האם מותר לאכול לפני קריאת שמע שעל המיטה? 10174
תשובה: לענין קריאת שמע שעל המיטה אין איסור לאכול או לשתות לפני כן. עניין השתיה לפני התפילה מעט מורכב - להלן קישור לדברים של הרב אליעזר מלמד ב- פניני הלכה
שאלה: שיחה עם רב: לפני למעלה משלושים שנה עשיתי עברה שקשורה להליכת. אני מרגישה שלאורך השנים זה פוגע בי. בבית שלי בילדים וברצוני להתייעץ עם רב בנושא באזור מרכז. או מה עלי לעשות? אנא עזרו לי איני יודעת למי לפנות ולספר
תשובה: לארגון צהר יש מענה אישי בטלפון - תתקשרי אליהם ימים א -ה  בין השעות 19:00-23:00 1-800-200-377 להלן קישור לאתר בהצלחה!
שאלה: בוא המשיח: בס ד אני מעוניין לשאול האם בוא המשיח יגיע בדיוק בתאריך י בטבת התשע ו ולפי התאריך הלועזי ב22.12.2015. אני יודע את המידע הנ ל על פי הסרטון הבא:
תשובה: מי שמציג סרט כזה עלול לגרום חילול ד  נורא ולכפירה חמורה שהרי אנחנו אמורים להאמין בו:  בכל יום שיבא. לאחר שראית את הסרט יש חשש ששוב אינך מאמינה שהמשיח יבוא מחר או מחרתיים - את עכשיו בעמדה של כופרת בביאת המשיח בכל הימים לפני י  בטבת תשע"ו! אני לעומתך מאמין במשיח - בכל יום שיבוא לפני ואחרי עשרה בטבת. דילוגי אותיות וכיו"ב לא מוכיחים דבר. שמעתי שגם אוה"ע עושים חשבונות דילוגים בתנ"ך ומוכיחים בהם דברים לשיטתם. אנחנו לא חיים למען ביאת המשיח אנחנו חיים כדי לעבוד את ד. נעבוד את ד  במסירות היום ובמסירות בבא המשיח במהרה בימינו אמן.
שאלה: לימוד מתמטיקה על חשבון לימוד תורה: האם מותר ללמוד הרבה מטתמטיקה לפי התורה? ומה באמת מעורר לי את החוכמה ומפתח אותה ואני מבין איך צריך להתנהג חוץ מהתורה?
תשובה: התורה מכוונת אותנו בכל הנושאים. כל מה שקשור למידות ודרך ארץ נעשה על פי הדרכה של תורה. התורה לא דורשת מכולם ללמוד תורה כל היום. החובה היא:  לקבוע עתים לתורה. דרך התורה, ערכי התורה ועקרונות האמונה, הם הנושא החשוב בחיינו, התכלית הרוחנית של החיים. אדם צריך לחבר בין חומר ורוח - עשיה ארצית על פי כשרונותיו בדרך ערכית, ישרה וצודקת. התכלית הרוחנית של יהודי זו התורה. בתוך תכלית זו יש עשיה חומרית מגוונת והישגים ארציים שונים: מי שמוכשר לעבודת אדמה - יעבוד את אדמתו במסירות, יגדל את יבולה וימכור לרבים כדי לכלכלם בפרי האדמה. מי שמוכשר לסנדלרות - ייצר או יתקן נעליים לטובת כלל האנשים ובכך יתפרנס וישתתף בצרכי הציבור. בדיוק כך מי שרוצה להיות רופא או אופה, חוקר או סופר. הכלל הוא לראות עצמך שותף בצרכי הכלל ותורם לרווחת כולם. לכן מי שרוצה להיות מתמטיקאי או במקצוע ראלי שדורש מתמטיקה - ילמד מתמטיקה. לימוד מתמטיקה מחדד את החשיבה הכמותית. יש לאדם עוד שפע של אינטליגנציות נוספות שמתמטיקה לא מפתח בהם כלום. לכל אינטליגנציה יש את הדרכים המתאימות לפיתוח שלה. אתה צריך לזהות מה הכישרונות שלך, בהתאם לכך לפתח אותם.
שאלה: סכסוך משפחתי: ברצוני להתייעץ עמך בנושא משפחתי. יש לי בן דוד שאני לא מדברת איתו כבר קרוב לשנה, עקב מעשה אלים (כלפי חבר שלי) שהוא עשה ללא הצדקה. הוא סירב לבקש סליחה או להביע חרטה על המעשה. אע"פ שאחים שלו טוענים שהוא מתחרט אבל פשוט לא מסוגל לבקש סליחה. התנהגות אלימה ממש לא מאפיינת אותו, הוא אדם מופנם ושקט בדר"כ. בקרוב הבן דוד הזה מתחתן, והוא הזמין אותי ואת חברי לחתונה (שלח הזמנה, לא הזמין אישית). האם זה מוסרי ללכת לחתונה שלו? האם זה לא נחשב לחנופה? יש לציין שיופעל עלי לחץ רב מהמשפחה אם לא אלך. אבקש לצרף מקורות בתשובתך. מראש.
תשובה: אתם לא תבואו מתוך לחץ או מתוך חנופה. אבל אתם לא תפגעו במשפחה בכך שתעדרו מהחתונה. הפתרון הוא למצוא דרך ל אמתי. צריך למצוא מתווך הגון שיש לו טאקט. הוא צריך להיות מעין מגשר. ישמע אתכם ויבא אל השני וישמע אותו ויחזור אליכם. יבין מה מפריע לכם ומה מפריע לו וגם על מה אתם מוותרים ומה הוא מוותר. כך יקרב את הצדדים עד שתוכלו להתפייס באמת ואז תקיימו פגישת פיוס כנה - מכאן תוכלו לבא לחתונה בהרגשה שזה ארוע שאתם באמת שמחים להשתתף בו. מזל טוב!
שאלה: נר לרבי נחמן: היי, הדלקתי נר לכבוד הילולת רבי נחמן. אחרי שעה הוא נכבה לי אני יכולה להדליק אותו מההתחלה ולברך?
תשובה: אינני מכיר כללים ומגבלות בהדלקת נר נשמה ביום זיכרון. אפשר להדליק מתי שמתבקש על ידך. על הדלקת נרות כאלה לא מברכים בשם ומלכות. עייני להלן הסברים על הדלקת נר לנשמת צדיק ונר נשמה לנפטר. כתב רבינו בחיי ז  ל בפרשת תרומה, וז  ל: וידוע כי הנשמה נהנית בהדלקת הנרות והיא מתהלכת בעדוני ההוד והשמחה ומתפשטת ומתרחבת מתוך הנאת האורה מפני שהיא חתיכת אור חצובה מאור השכל ומן הטעם הזה נמשכת אחר האור שהוא מינה אעפ  י שהוא אור גופני והנשמה אור רוחני זך ופשוט. ועל כן המשילה שלמה הע  ה לנר הוא שאמר נר ה  נשמת אדם עכ  ל. ועל כך הוסיף הבן איש חי (תורה לשמה סימן תקכ):   הרי לך שהנשמה יש לה הנאה מן האור, ואל תתמה על זה כי גם מן הריח מצינו שהנשמה נהנית בעודה שוכנת בגוף וכמ  ש רז  ל איזה דבר שהנשמה נהנית בו זה הריח, והטעם מפני שהריח הוא רוחני ולכן מגיע ממנו הנאה לנפש שהיא רוחנית, וכ  ש האור שהוא יותר דק ורוחני מן הריח. וצריך שיאמר בפיו בשעת הדלקת הנר שהוא מדליק הנר הזה למנוחת נפש פלוני בן פלוני, ואז בקריאה זו שהוא מוציאה בפה יגיע הנאה לנפש האדם ההוא אפילו מרחוק, וכל שכן אם מדליק על המצבה עצמה ששם משכן חלק מחלקי הנפש. והרי הודעתי לך לפי דרכינו שיש טעם גם כן בהדלקת נרות אצל מצבות הצדיקים זיע  א כשהולכים העולם להשתטח שם. גם דע כי באור הנר יש חמשה גוונים הידועים למשכילים וכנזכר בראשית חכמה, והם כנגד חמשה חלקי הנפש שהם נפש רוח נשמה חיה יחידה, ודבר זה גם בדברי רז  ל בתלמוד הוא מפורש במה שאמרו חמשה שמות יש לנשמה, ועל כן אור הנר הוא דוגמא לנשמה ולזה יהיה לה הנאה מן האור הנדלק על שמה, אך ודאי צריך להזכיר בפה שהוא מדליק שמן זה למאור למנוחת ולעילוי נשמת פב  פ, וכאשר אמרנו כי בכל ענין תמצא שהדיבור פועל וכאשר תראה מה שאמרו בצרכי שבת שצריך לומר בערב שבת בכל עסק של תבשיל וכיוצא שהוא עושה זה לכבוד שבת קודש וע  י הדיבור הזה ממשיך הארת קדושה מקדושת השבת על אותו הדבר שעוסק בו וכל זה נחשב מכלל כבוד השבת כנודע, עכ  ל רבינו הבן איש חי. ומנהג הצדיקים היה להדליק נר נשמה ביום ז  באדר לעילוי נשמת משה רבינו, והיו אומרים כי לפי שבדרגות ההנאה מזיו השכינה אין סוף, הרי שמכל דרגה אפשר לעלות עוד יותר, ושייך עילוי נשמה גם לנשמה הכי עליונה כנשמת משה רבינו עליו ה אבל תמיד צריך לזכור שלא להיתפס רק לדברים שאינם עיקריים, ויותר יש עליה לנשמת משה רבינו עליו ה כשנבסס אורחותינו על פי תורת משה, ונקבע עתים ללמוד תורת משה הארוכה מארץ מידה, וכיוצא בזה יש נחת רוח לכל הצדיקים הרבה יותר לאין שיעור ממה שנדליק נר בשביל נשמתם. בהצלחה!! מתוך עייני עוד בקישור
שאלה: אהבה : הרב האם בקריאת שמע צריך להיות יותר ביראה או יותר באהבה? חנן
תשובה: כתב הגר"א, קריאת שמע בסימן אהבה, שמונה עשרה בסימן יראה
שאלה: 3 חלומות מטרידים: חלום 1 לפני שהתחתנתי עם בעלי לפני כ4 שנים חלמתי שהנשמה שלי מוחזקת בידי צדיק עם זקן לבן ארוך והוא מנער לי את הנשמה בחוזקה כאשר אני מרגישה שהגוף שלי בחדר במיטה ואני מתחננת אליו שיתן לי לחזור כמה דקות ובאמת חזרתי מרגע שפקחתי עיניים לא הצלחתי לזוז כלל במשך 10 דק. חלום 2 לפני שנה בדיוק יום לפני חג סוכות חלמתי על אברהם אבינו לבוש גלימה לבנה ומקל כאשר אני ובת דודה של חברה טובה שאני לא כל כך קשורה אליה אבל היא חזרה בתשובה נמצאות על ההר והוא מנחה אותנו כיצד לעלות. חלום 3 לילה לפני ראש השנה חלמתי שאני בשכונה בה גדלתי ומתפללת בבתים של רבנים ואז הגעתי לגינה וחיפשתי ממש את רבי נתן ואז הייתה סערה גדולה וקמתי עם צמרמורות בכל הגוף. יש לציין שלפני החלום לא שמעתי את השם שלו ומאז אני נתקלתי בספר שלו שמאמרים עליו בלי סוף אני בת 25 נשואה שנה אני ובעלי גדלנו בסביבה חילונית כך שלא גדלתי על צדיקים אלו יש לי הרגשה שיש כאן מסר עבורי אודה לעזרתך
תשובה: כמו תמיד, יש להתחזק במידות טובות ובעיקר בעשיית חסד ולימוד אמונה
שאלה: מורה נבוכים: לכבוד הרב מדוע חלק לא מבוטל מעם ישראל אינו לומד במורה נבוכים? החברותא שלי טוען כי דעותיו של הרמב"ם משובשות בספר, מכיוון שבזמנו לא התגלה ספר הזוהר. כמו כן, הוא טוען כי גדולי ישראל אף אסרו את הלימוד בו, אך אינני מבין מדוע. הספר ותכניו (מן המעט שהתחלתי ללמוד) מגלה חיבור מדהים שאין כדוגמתו, הדורש כוח עיון גדול. אשמח לחידוד הדברים אלדד
תשובה: הרב אליהו זצ"ל אמר לי פעם שספר מורה נבוכים מיועד לנבוכים. דהיינו שמי שאינו נבוך אין צורך ללמוד את הספר אלא לעסוק בעומקים אחרים בענייני האמונה. בנוסף לכך- הספר היה מוקד של מחלוקת גדולה בין הראשונים, ולפיכך הוא נדחק מעט הצידה לעומת ספרים אשר דרכם התקבלה בידי רוב חכמי הדורות, כגון הכוזרי או ספר אמונות ודעות. ישנה מחלוקת בין המקובלים ביחס לספר הזה, האם הוא בהכרח חולק על מגמת סודות התורה או שיש בו דרך שונה להגיע לאותו המקום שהם מובילים אליה. הרצי"ה אמר ביחס למורה שיש יותר מדרך אחת לעלות לשמים. ככלל, הרמב"ם הוא מלאך ד, ואין לנו כל אפשרות לדבר בו סרה או לדחוק את דבריו ח"ו הצידה. וכפי שכתב מרן הרב זצ"ל על דברי הרש"ר הירש אשר התבטא באופן חריג נגד דעות הרמב"ם. תגובת הרב זצ"ל היתה חריפה מאד והוא תלה בעמדתו זו של הרש"ר הירש על הרמב"ם חלק מההדרדרות שקרתה באותו דור באשכנז. רבינו יונה כתב ספרו שערי תשובה על כך שהתבטא נגד הרמב"ם באופן מסויים. ואמנם כתב הרקנאטי שהראב"ד כתב השגותיו על משנה תורה רק עבור שלא יטו ההמון אחר דעות הרמב"ם בענייני אמונה, עדיין אין בזה לאסור את הלימוד בספר אלא שיש ללמוד בו בזהירות ובענווה, ובעיקר יש ללמוד את דעת רוב הראשונים בנושאים המרכזיים העולים בו, וכמו בכל התורה הלכה כרבים. אף הגר"א שכתב בחריפות נגד הרמב"ם בעניין נטייתו הפילוסופית, בהגהותיו להלכות כישוף ושבת בשו"ע, עשה זאת מתוך כבוד לרמב"ם ולאחר שלמד דבריו. אלא שיש להזהר ולקבל הדברים של המורה בפרופורציה הנכונה כאמור לעיל.
שאלה: מחבל: הרב, כאמור היה היום פיגוע שבו נרצחו זוג הורים. אני באותו זמן הייתי לבד עם אח שלי הקטן וממש פחדתי!!! אז התחלתי לראות סרט בשביל לעביר את הפחד והזמן עד שהורי יגיעו. אני אציין שזה היה סרט יפה ומצחיק. רציתי לשאול במה חטאתי ואיך אוכל תקן?
תשובה: לא חטאת, שמרת על אחיך ועל בריאותך, ופעמים שאתה מתעלם. עתה שהזמן עבר, תחשבי על מה שקרה ביישוב הדעת, הרגישי את הכאב והאבל, וקבלי על עצמך להתחזק במצווה שתבחרי.
שאלה: כסף שנמצא: לפני כמה ימים היינו בבני ברק וכשהלכנו ברחוב מצאנו 100 ש"ח ברחוב על המדרכה, כנראה מישהו יצא מהמכולת והפיל. הסתכלנו ולא ראינו אף אחד בסביבה אז לקחנו את הכסף. עכשיו אני חושבת שאולי אסור היה לקחת את הכסף כי אותו אדם שאיבד אותו יכל לחזור לחפש אותו. מה עליי לעשות והאם עשיתי טעות ואיך לתקן אותה? גלי
תשובה: היה מותר ע"פ דין לקחת את הכסף ואין צורך בהרהורי תשובה
שאלה: אהבת ה : איך אפשר לאהוב את ה כמו שאוהבים מישו מוחשי????אני יודעת שה מאוד אוהב אותנו אבל השאלה היא איך אנכנו יכולים באמת לאהוב אותו.
תשובה: וממש סליחה על העיכוב הרב בתשובה שנובע מהעומס הרב המוטל עלינו אין ספק שאהבת ה  היא שונה מאהבת אדם אבל יחד עם זה, עצם ההתבוננות ועצם המחשבה על כך שהוא אוהב אותנו יכולה לעזור לנו מאד  להחזיר אהבה  הרחבה רבה אפשר לראות כאן: בהצלחה רבה טוביה tsbias1 gmail.com
שאלה: הוספת שם.: כבוד הרב, שמי א. ל. השתחררתי לפני חודשיים מהצבא. מאז שהשתחררתי אני מחפש עבודה במודעות דרושים בקניון בחנויות משאירים קורות חיים בפיצריות,בחנויות בגדים ובכל דבר לפעמים הזמינו אותי לראיון עבודה ולאחריו לי קיבלו אותי בכלל לעבודה ולפעמים וברוב הפעמים בכלל לא התייחסו שאני מחפש עבודה. העניין הוא שאני מרגיש הרבה זמן שיש לי חוסר מזל,ומשהו שחוסם אותי כל סיבה שהיא. לפני כמה שנים הייתי אצל רב איזשהו לא זוכר ואמר שעליי להוסיף שם נוסף לשמי מסוף שהאות "ן" בשמי תחסום אותי בעתיד ותעשה לי בעיות. העניין הוא בילדות הייתי גם ילד ללא בטחון עצמי ילד ללא חברים, לא מקובל בחברה. האם אליי להוסיף שם נוסף לשמי?.
תשובה: באשר לשינוי שם: אני מציע לנסות קודם מספר פעולות ברוח ובחומר. ברוח: תפילות ובקשות, פרקי תהילים יומיים, הקדשת זמן ללימוד תורה. בחומר - לא להישען רק על רחמי שמים - יש בכך מעין חוצפה בבחינת: "אני לא עושה כלום ואתה תדאג לי". כתוב בספרים רבים שאין להישען רק על הביטחון בד  מפני שכך נראה כאילו חושב שמגיע לו נס. אנו יודעים שאין לסמוך על הנס. לכן במקביל לפניה אל הקב"ה, חייבים לעשות גם מעשים שיביאו שינוי לטובה במצב. אני מציע לך לפגוש עובד סוציאלי או פסיכולוג כדי לסייע לך לגלות ולהכיר את הקשיים שלך, מתוך כך למצוא דרכים להתמודד ולהתגבר. יעוץ כזה יכול גם להדריך אותך איך להתמודד עם חוסר בטחון. בהצלחה!
שאלה: כדורגל, שבת, תהילים בלילה: יש לי שתי שאלות בנוגע למשחק כדורגל בשבת ועוד שאלה בנוגע לקריאת תהלים: 1) האם מותר לראות תוצאות של משחקי ספורט ששוחקו בשבת לאחר צאת השבת? (את התוצאות הסופיות של המשחקים) 2) האם לאחר צאת השבת מותר לראות שידור חוזר של משחק ספורט ששוחק בשבת אך שוחק על ידי גויים? (קבוצות מחו"ל שמשחקים בהם גויים) 3) האם זה ר לקרוא תהלים בשעות הלילה? אני פשוט נוהג לקרוא כל יום את תיקון הכללי ורציתי לדעת האם זה ר לקרוא את זה בלילה כי אני חושב שקראתי בעבר שתהלים לא קוראים בלילה. מראש!
תשובה: א. אסור ב. אם השחקנים גויים, מותר לאחר שבת ג. מותר, ראוי להמנע, אך אם אתה לומד את הפסוקים עם פרשן ולא רק קורא, אין בזה בעיה. לאחר חצות אין בעיה גם לקרוא. אם לפניך קריאת תהילים לפני חצות או ישיבה בבטלה, עדיף לקרוא אף ללא פרשנים.
שאלה: בשר חלב: מועדים לשמחה, אשמח לתשובתכם בכמה ענינים הקשורים לסיר טפלון, ובצל שנחתך בסכין בשרי או בושל במקרוגל בשרי ורוצים להשתמש בו לתבשיל פרווה סיר טפלון בשרי שלא בושל בו בשר ב24 שעות האחרונות ומלכתחילה רוצים ומכינים בו דגים עם רוטב האם נחשבים לפרוה? סיר טפלון חלבי שמרתיחים בו חלב האם לאחר 24 שעות מותר להכין בו מאכל פרוה, מרק וכד? בצל שנחתך בסכין בשרית האם מותר לשימוש בתוך תבשיל דגים? האם בצל שרוכך במקרוגל בשרי ניתן לשמוש בבישול דגים? האם מותרים באכילה? אבישג, אנו נוהגים לפי עדות המזרח לפי פסקי הרב עובדיה יוסף זצוק"ל.
תשובה: אין הבדל בין סיר טפלון לסיר אחר.
שאלה: שם ה  בכריעות: כבוד הרב, בתפילת בכריעות בתפילת עמידה, את שם ה אומרים שפופים, תוך כדי ההזדקפות, או לאחר ההזדקפות?
תשובה: תוך כדי הזדקפות, שנאמר ד  זוקף כפופים. ועיין מגן אברהם או"ח קיד במה שהקשה מהכהנים שהיו משתחווים בקריאת השם, ובמה שתירץ באשל אברהם משם החמד משה שהכהן לא היה משתחווה אלא מי ששמע, והמתפלל ככהן הקורא בשם.
שאלה: עשה לך רב: אני מתגורר בחו"ל כבר שנים רבות ואחד הדברים החסרים לי ביותר בשנים האחרונות הוא " עשה לך רב", רב שאוכל לדבר אתו באופן רבוע בנושאים שונים ולהתיעץ אתו. אמנם יש לנו כאן בית חבד אך יש לי הכרות חברית עם הרב כאן והוא גם צעיר ממני בשנים ורשה לי לדבר אתו על נושאים אישיים אינני בא מבית דתי וגם במשפחה בארץ אין מישהו שאוכל להעזר בוא בהקשר זה. האם יש לרב רעיון לפתרון? ו
תשובה: לארגון רבני צהר יש מענה אישי טלפוני לשאלות 1-800-200-377 ימים א -ה  בין השעות 19:00-23:00 בהצלחה!
שאלה: זיווג: אני דתיה מהבית, היה לי חבר לפני 5 שנים בערך שהוא גם היה דתי מהבית והיה לנו ממש טוב ביחד אבל נפרדנו כי הוא רצה לחזור בשאלה והוא לא רצה לפגוע בי, מאז שנפרדנו חשבנו כמה פעמים לחזור ורק הדת עצרה אותנו, שאנחנו לא בקשר אני ממש עצובה וקשה לי ועכשיו אנחנו שוב מתלבטים אם לחזור מה עושים?
תשובה: לפעמים הקשר בין זוג שאחד דתי והשני חילוני הוא קשר מאוד מתאים מכל הבחינות האחרות. סוף כל סוף שניכם יהודים ומותר לכם להנשא זה לזו. אפשר אפילו לראות בכך מימוש של אהבת ישראל ואחדות ישראל. כל זה בתנאי שאתם מודעים לקשיים שהזוגיות הזאת מעוררת: טהרת המשפחה  שבת  כשרות - והכי קשה חינוך הילדים וצביון הבית! אתם צריכים להבטיח לעצמכם הרבה סבלנות וסובלנות - קבלת האחר ונכונות לוויתורים, יחד עם הבנת הצרכים החיוניים של כל אחד. נקודת המוצא חייבת לכבד את עמדתו של כל צד ולא לחלום שהוא בסופו של דבר יעבור לצד שלי. עייני עוד תשובה
שאלה: קפה מגורען בשבת: ראיתי באחת התשובות שכתבתם שקפה מגורען הוא מבושל ואפשר.להכינו בכלי שני בשבת כיוון שבספר שמירת שבת הלכתה הוא מתייחס לדבר כספק, וכך גם מקובל אצל רבים, רציתי לוודא שבאמת ידוע לכם שכל סוגי הקפה המגורען כגון טסטר צ ויס נסקפה עלית קפה ברזילאי וכד המיבשים בהקפאה או קלויים אפשר להתייחס אליהם כמבושלים לגבי שבת.
תשובה: כן
שאלה: האם ה  אוהב אותנו לאור כל הפיגועים?: כיצד מופיעה אהבת ה אותנו בכל הפיגועים האכזריים והרוע בעולם? האם זו אהבת ה?!
תשובה: לך! סליחה על האיחור בתשובה, כנראה היה עיכוב במערכת. שאלת את "שאלת השאלות", שאלת "הרע בעולם" מעסיקה אותנו תמיד ובפרט בימים קשיים אלו שכל יום כמעט, יש פיגועים רבים, ואכן, איפה אהבת ה  אותנו? למה יש רע בעולם? אנחנו מאמינים בני מאמינים שהקב"ה צר לו בצרתם של ישראל כמו שכתוב "בכל צרתם-לו צר", אפילו שהוא עצמו מייסר את עם ישראל, הוא עצמו כביכול מתייסר אתם, וגם מה שכתוב "יקר בעיני ה  המותה לחסידיו", שחסידיו מתים אז ה  גם מצטער ויקר בעיניו, למרות שהוא עצמו לקח אותם. כי בחיסרון של צדיק או בחיסרון של טוב לישראל, יש חיסרון של הופעת השכינה בישראל, יש חיסרון בהופעת ה  בעולם, ולכן יש גם חיסרון "כביכול" של אהבת ה  אלינו, אלא כיוון שאנחנו יודעים שה  אוהב אותנו, (כי עובדה שאחרי אלפיים שנות גלות הוא השאיר אותנו למרות שלא היה שום סיכוי שנשרוד) אנחנו לא יודעים כיצד אהבה זו מתבטא בפועל. גם כשהקב"ה מעניש, הוא ממשיך לאהוב כמו אבא שכועס על בנו הוא עדיין אוהב אותו, והאבא, לא "נהנה" לכעוס עליו, הוא גם כן עצוב על כך, יש משל מאד יפה על מלך שהעניש את בנו ומרוב כעס נשבע שהוא יזרוק עליו סלע ענקית, ולאחר שנתקררה דעתו אז המלך התחרט ובכה על זה שהוא נשבע, ואי אפשר להתחרט, אז בא אליו אחד היועצים ואמר למלך, פשוט תפורר את הסלע הזה לפירורים קטנים וכל פעם תזרוק עליו פירור אחד עד שתסיים את כל הסלע, וכך קיימת את השבועה. והנמשל בזה שיש עלינו הרבה גזירות וכל פעם ה  מרחם עלינו ומוריד לנו הרבה מהעצמה של הפגיעה. ה  "מציץ מן החרכים" - נכון שהוא מעניש אבל בעת הסתרת פנים, ה  מציץ ורואה ומשגיח עלינו בלי שנרגיש. למה זה קורה? לא הכול אנחנו יודעים, נכון, יש פה הסתרת פנים וחילול ה  גדול שיש כאלה פיגועים על עם ה  ולא רואים את ההשגחה לכאורה, אבל זה רק בעיניים שלנו, למעלה יש מהלכים של הקב"ה, ולפעמים הוא מעביר את המהלך שלו על ידי ייסורים קשים, מהלכים שקשורים לעם ישראל, שקשורים לכלל העולם והאנושות. וראית את אחורי ופני לא יראו המדרש אומר שמשה רצה לדעת את דרכי ה  לפני שהם קורים, וה  משיב לו, שאתה, משה, תדע למה קורים דברים רק אחרי שהם קורים ולא לפני. אנחנו עדיין לא משה רבינו אבל לפעמים רק אחרי הרבה הרבה שנים יכולים לדעת קצת למה קרו דברים כמו שהם קרו. בכל אופן, מאז חטא אדם וחוה, יש תפקיד לרע בעולם כדי לקדם מהלכים לתיקונו של עולם עולם, עד שלעתיד לבוא הרוע יומתק בעולם, שגם ה"דרך" למטרה, יהיה טוב כמו המטרה, בלשון תורת הפנימיות "יהיה טעם העץ כטעם הפרי". אם נסכם ונאמר: א. אנחנו לא יודעים למה זה קורה, אולי נדע אחרי הרבה הרבה שנים למה זה קרה. ב. גם כשאבא כועס ומעניש את בנו הוא עדיין אוהב את בנו, והוא גם מציץ מן החרכים כדי להשגיח עלינו. ג. ולכן הוא גם ממתיק את עצמת העונש, ומפחית מעצמת הפגיעה. ד. הרוע, מאז חטא אדם הראשון, בא כדי לקדם מהלכים אלוקיים, בעם ישראל ובעולם כולו, עד שלעתיד לבוא יומתק הרוע בעולם, והדרך למטרה יהיה טוב גם כמו המטרה, שיהיה טעם העץ כטעם הפרי. ולכן תפקידנו בעת הזאת היא יותר לדבוק בה  להתחזק ולהתעלות, וכל דבר קטן, כל ריבוי טוב בעולם, מקדם את "תיקון העולם", ביסום של הרע, עד שנשאף אוויר פסגות של עולם שיש בו"רק טוב". יש עוד הרבה כיוונים ודיונים, מקווה שעזרתי. חן chencorcos gmail.com